**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2015. június 25-én (csütörtök) 16:30 órai kezdettel megtartott pénzügyi bizottsági üléséről.

**Az ülés helye:** Polgármesteri Hivatal ülésterme

**Jelen vannak:**

Kovács Ferenc bizottsági tag

Szabó Tamás bizottsági tag

Szilasy László bizottsági tag

Vátkainé Boda Ildikó bizottsági tag

Ujfalusi Pál bizottsági tag

Bogó Anikó alpolgármester

Somogyi Balázs polgármester

Dr. Lakos László jegyző

**Kovács Ferenc a Pénzügyi Bizottság elnöke**

Köszöntöm a Pénzügyi bizottság tagjait. Megállapítom, hogy az ülés határozatképes, mivel három bizottsági tag jelen van. Jegyzőkönyv hitelesítőnek javaslom Ujfalusi Pál bizottsági tagot. Amennyiben nincs ellenvetés a javaslatot elfogadottnak tekintem.

**Kovács Ferenc a Pénzügyi Bizottság elnöke**

Mivel az ülés összehívása a tegnapi napon történt meg szóban, így a napirendet az alábbiak szerint javaslom elfogadni:

**NAPIREND**

1. Közép-Duna Vidéke Hulladékgazdálkodási Önkormányzati Társulás Társulási Megállapodásának módosítása
2. Gördülő Fejlesztési Terv első ütemének végrehajtásával kapcsolatos döntéshozatal
3. Az államháztartáson kívüli forrás átvételére és átadásának szabályairól szóló rendelettervezet megtárgyalása
4. A közterületek elnevezésének és a házszám megállapításának szabályairól szóló 8/2014. (IX. 04.) önkormányzati rendelet módosításának megtárgyalása

I. NAPIRENDI PONT

**Kovács Ferenc a Pénzügyi Bizottság elnöke**

Első napirendi pont Közép-Duna Vidéke Hulladékgazdálkodási Önkormányzati Társulás Társulási Megállapodásának módosítása.

**Dr. Lakos László jegyző**

Volt már előttünk ez az anyag véleményezésre. A Székesfehérvári Önkormányzat kért pontosításokat az anyagban, ezek átvezetése miatt tárgyaljuk újra.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze!

**Pénzügyi Bizottság 5 igen szavazattal, nem szavazat és tartózkodás nélkül az alábbi határozatot hozta:**

**41/2015. (VI. 25.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a Közép-Duna Vidéke Hulladékgazdálkodási Önkormányzati Társulás Társulási Megállapodásának módosítását.

**Felelős:** Kovács Ferenc a Pénzügyi Bizottság elnöke

**Határidő**: 2015. június 25.

II. NAPIRENDI PONT

**Kovács Ferenc a Pénzügyi Bizottság elnöke**

Második napirendi pont Gördülő Fejlesztési Terv első ütemének végrehajtásával kapcsolatos döntéshozatal.

**Dr. Lakos László jegyző**

Egy jogszabályi kötelezettség miatt kér a Fejérvíz Zrt. megerősítést a Képviselő-testülettől a Gördülő Fejlesztési Tervre vonatkozólag a tavaly elfogadott terv végrehajtására.

**Kovács Ferenc a Pénzügyi Bizottság elnöke**

Aki az előterjesztéssel egyetért, kérem, kézfelemeléssel jelezze!

**Pénzügyi Bizottság 5 igen szavazattal, nem szavazat és tartózkodás nélkül az alábbi határozatot hozta:**

**42/2015. (VI. 25.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Gördülő Fejlesztési Terv első ütemének végrehajtásával kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2015. június 25.

III. NAPIRENDI PONT

**Kovács Ferenc a Pénzügyi Bizottság elnöke**

Harmadik napirendi pont az államháztartáson kívüli források átvételére és átadásának szabályairól szóló rendelettervezet megtárgyalása.

**Dr. Lakos László jegyző**

Egy hiánypótló rendelet születne, amennyiben a Képviselő-testület jóváhagyja, a civil szervezetek és egyéb államháztartáson kívülre adott támogatások ügymenetére vonatkozólag.

**Kovács Ferenc a Pénzügyi Bizottság elnöke**

Kérdés van? Amennyiben nincs, kérem, szavazzunk!

**Pénzügyi Bizottság 5 igen szavazattal, nem szavazat és tartózkodás nélkül az alábbi határozatot hozta:**

**43/2015. (VI. 25.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek az államháztartáson kívüli forrás átvételére és átadásának szabályairól szóló rendelettervezetet.

**Felelős:** Kovács Ferenc a Pénzügyi Bizottság elnöke

**Határidő**: 2015. június 25.

IV. NAPIRENDI PONT

**Kovács Ferenc a Pénzügyi Bizottság elnöke**

Negyedik napirendi pont a közterületek elnevezésének és a házszám megállapításának szabályairól szóló 8/2014. (IX. 04.) önkormányzati rendelet módosításának megtárgyalása.

**Dr. Lakos László jegyző**

Az új közterület elnevezésekkel kapcsolatban vizsgáltuk át a rendeletet, két pontban módosítanánk. A lakóhellyel rendelkező személyeken kívül tágítottuk a javaslattevők körét célszerűségi indokok alapján, illetve a közterület elnevezések azonosságát szabályoztunk közterület jelleg alapján.

**Kovács Ferenc a Pénzügyi Bizottság elnöke**

Kérdés van? Amennyiben nincs, aki egyetért, kérem, kézfelemeléssel jelezze!

**Pénzügyi Bizottság 5 igen szavazattal, nem szavazat és tartózkodás nélkül az alábbi határozatot hozta:**

**44/2015. (VI. 25.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek A közterületek elnevezésének és a házszám megállapításának szabályairól szóló 8/2014. (IX. 04.) önkormányzati rendelet módosítását.

**Felelős:** Kovács Ferenc a Pénzügyi Bizottság elnöke

**Határidő**: 2015. június 25.

**Kovács Ferenc a Pénzügyi Bizottság elnöke**

Van egyéb kérdés, hozzászólás? Amennyiben nincs, az ülést berekesztem!

**Kovács Ferenc, a Pénzügyi Bizottság elnöke az ülést 14:42 perckor bezárta.**

**k.m.f**

**Kovács Ferenc Kovács Melinda**

**Pénzügyi Bizottság elnöke jegyzőkönyvvezető**

**Jegyzőkönyv-hitelesítő:**

**Ujfalusi Pál**

**Pénzügyi Bizottság tagja**